Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί καθορισμού των τιμών προσανατολισμού των αλιευτικών προϊόντων που απαριθμούνται στα παραρτήματα Ι και ΙΙ και της κοινοτικής τιμής παραγωγού των προϊόντων αλιείας που αναφέρονται στο παράρτημα ΙΙΙ του κανονισμού (ΕΚ) αριθ. 104/2000 για την αλιευτική περίοδο 2001

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Ο κανονισμός (ΕΚ) αριθ. 104/2000 περί κοινής οργανώσεως αγοράς στον τομέα προϊόντων αλιείας και υδατοκαλλιέργειας προβλέπει στο άρθρο 18, ότι για κάθε ένα από τα προϊόντα που εμφαίνονται στο παράρτημα Ι και για κάθε ένα από τα προϊόντα ή ομάδες προϊόντων που απαριθμούνται στο παράρτημα ΙΙ, καθορίζεται τιμή προσανατολισμού με βάση το μέσο όρο των τιμών που διαπιστώθηκαν για ένα σημαντικό τμήμα της κοινοτικής παραγωγής στις αγορές χονδρικής πώλησης ή στα λιμάνια κατά τη διάρκεια των τριών τελευταίων αλιευτικών περιόδων πριν από την περίοδο για την οποία καθορίζεται η σχετική τιμή.

Λαμβάνονται επίσης υπόψη οι προοπτικές εξέλιξης της παραγωγής και της ζήτησης. Άλλα κριτήρια που λαμβάνονται υπόψη αφορούν τη σταθεροποίηση των τιμών στην αγορά, τη στήριξη του εισοδήματος των παραγωγών και τα συμφέροντα των καταναλωτών.

Από το 1998 έως το 2000, σε σχέση με την περίοδο 1997-99 οι μέσες τιμές λευκών ψαριών αυξήθηκαν αισθητά μεταξύ +6% και +20%, εκτός από τον μπακαλιάρο Μeluccius merluccius τον λύχνο και την ευρωπαϊκή χωματίδα (-1%), την λιμάντα (χωματίδα) (-8%) και το καλκάνι (-11%). Κατά τη διάρκεια των έξι πρώτων μηνών του 2000, το επίπεδο των τιμών λευκοψάρων ήταν υψηλότερο απ'ό,τι κατά το πρώτο εξάμηνο του 1999 εκτός από τα εν λόγω είδη. Λαμβανομένης υπόψη της ευνοϊκής αυτής κατάστασης της αγοράς, η Επιτροπή προτείνει αύξηση της τιμής προσανατολισμού από 1% έως 2% για το μεγαλύτερο μέρος των ειδών λευκοψάρων, εκτός από την ευρωπαϊκή χωματίδα, τη λιμάντα, το καλκάνι, είδη για τα οποία συνιστάται ελαφρά μείωση. Προτείνεται να συνεχιστούν αυτά που ισχύουν για τα μικρά σκυλόψαρα τους λίχνους και τους μαύρους μπακαλιάρους.

Όσον αφορά τα πελαγικά είδη, η διαφορά των μέσων τιμών της περιόδου 1998-2000 σε σχέση με την περίοδο 1997-1999 βρίσκεται μεταξύ -11% και +20%: εάν η τιμή της σαρδέλλας και του ισπανικού σκουμπριού αυξήθηκε, η κατάσταση σχετικά με τη ρέγγα, το σκουμπρί, το γαύρο και τον λευκό τόνο επιδεινώθηκε, αλλά σε μικρότερο βαθμό βραχυπρόθεσμα. Η Επιτροπή προτείνει συνεπώς μείωση της τιμής προσανατολισμού για τα είδη αυτά, εκτός από τη σαρδέλα (δεν προτείνεται τροποποίηση).

Για τα άλλα είδη που απαριθμούνται στο παράρτημα 1, η Επιτροπή προτείνει αύξηση της τιμής προσανατολισμού για τις καβουρομάνες, για τις καραβίδες (ολόκληρες) και για τις γαρίδες της Αρκτικής, τη διατήρηση της σημερινής τιμής της γκρίζας γαρίδας και μείωση για τις αποκεφαλισμένες καραβίδες και τις σουπιές.

Σε βραχυπρόθεσμο και μεσοπρόθεσμο επίπεδο, τα κατεψυγμένα προϊόντα του παραρτήματος ΙΙ γνώρισαν μειώσεις τιμών που προέκυψαν από την εξέλιξη των τιμών στις διεθνείς αγορές. Κατά συνέπεια, για την αλιευτική περίοδο 2001, η Επιτροπή προτείνει μείωση της τιμής προσανατολισμού κατά -5% για τα καλαμάρια (Illex) και -1% για τις σουπιές, τα χταπόδια και τον μπακαλιάρο Merluccius merluccious σε φιλέτα.

Όσον αφορά τις τιμές προσανατολισμού των καλαμαριών του είδους ommastrephes sagittatus), του χάλιμπατ της Γροιλανδίας, του μπακαλιάρου Merluccius merluccius (ολόκληρος) και του κεφαλά προτείνεται η συνέχιση της σημερινής κατάστασης.

Αφετέρου, λαμβανομένης υπόψη της αύξησης των τιμών μακροπρόθεσμα, πρέπει να προβλεφθεί αύξηση +1% της τιμής προσανατολισμού για τα καλαμάρια Loligo patagonica και της γαρίδας Parapenaeus και των άλλων ειδών Penaeidae.

Δεδομένου ότι προστέθηκε ένα νέο είδος στο παράρτημα ΙΙ του κανονισμού 104/2000, πρέπει να καθοριστεί μια νέα τιμή προσανατολισμού για τον ξιφία.

Ο κανονισμός (ΕΚ) αριθ. 104/2000 του Συμβουλίου προβλέπει επίσης στο άρθρο 26 ότι για τον τόνο που προορίζεται για την κονσερβοποιία καθορίζεται κοινοτική τιμή παραγωγού για ένα προϊόν που έχει συγκεκριμένα εμπορικά χαρακτηριστικά με βάση το μέσο όρο των τιμών που διαπιστώθηκαν για ένα σημαντικό μέρος της κοινοτικής παραγωγής στις αγορές χονδρικής πώλησης και στα λιμάνια κατά τη διάρκεια των τριών τελευταίων αλιευτικών περιόδων που προηγούνται εκείνης για την οποία καθορίζεται η σχετική τιμή.

Η μέση κοινοτική τιμή γνώρισε σημαντική μείωση μεταξύ του 1998 και των έξι πρώτων μηνών του 2000.

Δεδομένου ότι η κοινοτική τιμή παραγωγού βρίσκεται κοντά στη μέση τιμή αγοράς, η Επιτροπή προτείνει μείωση κατά [5%] της κοινοτικής τιμής παραγωγού για την αλιευτική περίοδο 2001.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ περί καθορισμού των τιμών προσανατολισμού των αλιευτικών προϊόντων που απαριθμούνται στα παραρτήματα Ι και ΙΙ και της κοινοτικής τιμής παραγωγού των προϊόντων αλιείας που αναφέρονται στο παράρτημα ΙΙΙ του κανονισμού (ΕΚ) αριθ. 104/2000 για την αλιευτική περίοδο 2001

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας [1], και ιδίως το άρθρο 18, παράγραφος 3, και το άρθρο 26, παράγραφος 3,

[1] ΕΕ L 17 της 21.01.2000, σ. 22.

την πρόταση της Επιτροπής,

Εκτιμώντας τα εξής:

(1) Το άρθρο 18, παράγραφος 1, του κανονισμού (ΕΚ) αριθ. 104/2000 προβλέπει τον καθορισμό μιας τιμής προσανατολισμού για κάθε αλιευτική περίοδο για κάθε ένα από τα προϊόντα ή ομάδες προϊόντων που απαριθμούνται στα παραρτήματα I και II του εν λόγω κανονισμού.

(2) Βάσει των δεδομένων που διατίθενται σήμερα όσον αφορά τις τιμές για τα εν λόγω προϊόντα και των κριτηρίων που αναφέρονται στο άρθρο 18, παράγραφος 2 του εν λόγω κανονισμού, πρέπει να αυξηθούν, να διατηρηθούν ή να μειωθούν οι τιμές αυτές ανάλογα με τα είδη για την αλιευτική περίοδο 2001.

(3) Το άρθρο 26 παράγραφος 1 του κανονισμού (ΕΚ) αριθ. 104/2000 προβλέπει τον καθορισμό κοινοτικής τιμής παραγωγού για κάθε ένα από τα προϊόντα που αναφέρονται στο παράρτημα ΙΙΙ του εν λόγω κανονισμού.

(4) Ο κανονισμός (ΕΟΚ) αριθ. 3510/82 της Επιτροπής [2] καθορίζει τους συντελεστές προσαρμογής που εφαρμόζονται στα διάφορα είδη τόνου. κατά συνέπεια, δεν είναι αναγκαίος ο καθορισμός κοινοτικής τιμής παραγωγού για όλα τα είδη τόνου που εμφαίνονται στο παράρτημα ΙΙΙ του κανονισμού (ΕΚ) αριθ. 104/2000, αλλά μόνο για τον κιτρινόπτερο τόνο (Thunnus albacares).

[2] ΕΕ L 368 της 28.12.1982, σ. 27. Κανονισμός που τροποποιήθηκε την τελευταία φορά από τον κανονισμό (ΕΟΚ) αριθ. 3899/92 (ΕΕ L 392 της 31.12.1992, σ. 24).

(5) Με βάση τα κριτήρια που ορίζονται στο άρθρο 18 παράγραφος 2, πρώτη και δεύτερη περίπτωση, καθώς και στο άρθρο 26 παράγραφος 1 του κανονισμού (ΕΚ) αριθ. 104/2000, πρέπει να μειωθεί η τιμή αυτή για την αλιευτική περίοδο 2001.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Οι τιμές προσανατολισμού της αλιευτικής περιόδου από 1ης Ιανουαρίου έως 31 Δεκεμβρίου 2001 για τα προϊόντα που απαριθμούνται στα παραρτήματα I και II του κανονισμού (ΕΚ) αριθ. 104/2000 και οι παρουσιάσεις ή οι εμπορικές κατηγορίες στις οποίες αναφέρονται καθορίζονται στο παράρτημα του παρόντος κανονισμού.

Άρθρο 2

Η κοινοτική τιμή παραγωγού της αλιευτικής περιόδου από 1ης Ιανουαρίου έως 31 Δεκεμβρίου 2001, για τον κιτρινόπτερο τόνο (του είδους Thunnus albacares) ορίζεται ως εξής:

(σε ευρώ/τόνο)

>ΘΕΣΗ ΠIΝΑΚΑ>

Άρθρο 3

Ο παρών κανονισμός αρχίζει να ισχύει την 1η Ιανουαρίου 2001.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>